ศาลเลื่อนพิจารณาถอนประกัน 5 ส.ส. แกนนำ นปช. เป็น 29 พ.ย.
เนื่องจากเห็นว่าควรให้ปิดประชุมสภาก่อน จะได้ไม่ต้องก้าวล่วงอำนาจนิติบัญญัติ ทำให้ณัฐวุฒิ ก่อแก้ว การุณ เหวง วิภูแถลง ยังมีเอกสิทธิ ส.ส. คุ้มครองจนถึงวันปิดประชุมสภากรณีที่นายเชาวนะ ไตรมาศ เลขาธิการสำนักงานศาลรัฐธรรมนูญ และนายนิพิฎฐ์ อินทรสมบัติ ส.ส.พัทลุง ประชาธิปัตย์ ได้ยื่นคำร้องต่อศาลอาญาให้มีคำสั่งเพิกถอนการปล่อยชั่วคราวแกนนำ นปช. ได้แก่ นายจตุพร พรหมพันธุ์ อดีต ส.ส.พรรคเพื่อไทย นายยศวริศ ชูกล่อม หรือเจ๋ง ดอกจิก และนายก่อแก้ว พิกุลทอง ส.ส.พรรคเพื่อไทย กรณีมีพฤติการณ์เข้าข่ายผิดเงื่อนไขการให้ประกันตัว ขึ้นเวทีปราศรัยที่บริเวณหน้ารัฐสภา กล่าวโจมตีพาดพิง ข่มขู่ตุลาการศาลรัฐธรรมนูญ ที่รับคำร้องขอให้วินิจฉัยร่างแก้ไขรัฐธรรมนูญ 2550 มาตรา 291 ขัดมาตรา 68 ของรัฐธรรมนูญซึ่งเป็นการล้มล้างการปกครองหรือไม่นั้นในวันนี้ (9 ส.ค.) รายงานว่าที่ศาลอาญา ถ.รัชดาภิเษก ศาลอาญานัดสอบถามนายจตุพร แกนนำ นปช. จำเลยที่ 2 ในคดีร่วมกันก่อการร้าย และพวกรวม 24 คน โดยผู้พิพากษาได้ออกนั่งบัลลังก์พิจารณาคำร้องในการเพิกถอนการประกันตัวของผู้ต้องหาทั้งหมด โดยสรุปให้เลื่อนการพิจารณาในส่วนผู้ต้องหาที่มีเอกสิทธิ์ความเป็น ส.ส.คุ้มครอง จำนวน 5 คนออกไปเป็นวันที่ 29 พ.ย. 2555 เนื่องจากเห็นว่าควรให้ปิดสมัยประชุมสภาฯ เสียก่อนเพื่อป้องกันการคัดค้านและไม่ต้องการก้าวล่วงอำนาจในฝ่ายนิติบัญญัติสำหรับผู้ต้องหาที่มีเอกสิทธิ์ความเป็น ส.ส.คุ้มครอง ประกอบด้วย 1. นายณัฐวุฒิ ใสยเกื้อ 2. นายก่อแก้ว พิกุลทอง 3. นายการุณ โหสกุล 4. นพ.เหวง โตจิราการ และ 5. นายวิภูแถลง พัฒนภูมิไทส่วนจำเลยคดีก่อการร้าย 24 คน ประกอบด้วย นายวีระ มุสิกพงศ์ นายจตุพร พรหมพันธุ์ นายณัฐวุฒิ ใสยเกื้อ นพ.เหวง โตจิราการ นายก่อแก้ว พิกุลทอง นายขวัญชัย สาราคำ หรือขวัญชัย ไพรพนา นายยศวริศ ชูกล่อม หรือเจ๋ง ดอกจิก นายนิสิต สินธุไพร นายการุณ หรือเก่ง โหสกุล นายวิภูแถลง พัฒนภูมิไทนายภูมิกิติ หรือพิเชษฐ์ สุขจินดาทอง นายสุขเสก หรือสุข พลตื้อ นายจรัญ หรือยักษ์ ลอยพูล นายอำนาจ อินทโชติ นายชยุต ใหลเจริญ นายสมบัติ หรือแดง หรือผู้กองแดง มากทอง นายสุรชัย หรือหรั่ง เทวรัตน์ นายรชต หรือกบ วงค์ยอด นายยงยุทธ ท้วมมี จำเลยที่ 1-19 คดีหมายเลขดำที่ อ.2542/2553นายอร่าม แสงอรุณ หัวหน้าการ์ด นปช จำเลยคดี อ.4339/2553 นายเจ็มส์ สิงห์สิทธิ์ นายสมพงษ์ หรืออ้อ หรือแขก หรือป้อม บางชม และนายมานพ หรือเป็ด ชาญช่างทอง กลุ่มการ์ด นปช. จำเลยคดีหมายเลขดำที่ อ.757/2554 และนายอริสมันต์ หรือกี้ร์ พงษ์เรืองรอง จำเลย คดีหมายเลขดำที่ อ.4958/2554
เนื่องจากเห็นว่าควรให้ปิดประชุมสภาก่อน จะได้ไม่ต้องก้าวล่วงอำนาจนิติบัญญัติ ทำให้ณัฐวุฒิ ก่อแก้ว การุณ เหวง วิภูแถลง ยังมีเอกสิทธิ ส.ส. คุ้มครองจนถึงวันปิดประชุมสภา กรณีที่นายเชาวนะ ไตรมาศ
กระบวนการยุติธรรม,คดีก่อการร้าย,คนเสื้อแดง,จตุพร พรหมพันธุ์,เจ๋ง ดอกจิก